<classify> Timu zote mbili zipo kundi moja katika mchuano wa Kagame, hivyo mchezo huo ni muhimu kwa kila mmoja kujipima uwezo wake kuelekea katika maandalizi ya michuano hiyo itakayoanza Julai 18.Akizungumza na waandishi wa habari jana Mkuu wa Idara ya Habari na Mawasiliano wa Yanga, Jerry Muro alisema mchezo huo ni muhimu kwao kujipima na kufahamu mapungufu yao.Tumeshacheza mchezo mmoja wa kirafiki wa kimataifa, tukaona tutafute na timu za nyumbani tuendelee kujipima, tukaona KMKM ni timu nzuri kwa sababu tupo kundi moja, alisema.Baada ya mchezo huo, Muro alisema wanatarajia kucheza mchezo mwingine Jumamosi ya wiki hiyo dhidi ya Polisi Combine utakaochezwa kwenye Uwanja wa Taifa.Muro alisema timu ya Polisi inajiandaa na michuano ya Afrika kwa nchi zilizo kusini mwa Afrika SADC hivyo nao pia watatumia mchezo huo kujipima na kuangalia wachezaji wanaofaa katika kikosi chao.Katika hatua nyingine, klabu hiyo imeahirisha sherehe za kuadhimisha miaka 80 ya kuanzishwa kwa klabu hiyo na miaka 25 ya ubingwa. Sherehe hizo zilipangwa kufanyika leo kwenye uwanja wa Jangwani zikienda sambamba na kufuturisha.Muro alisema kutokana na kikao walichokaa juzi na viongozi wa matawi na Yanga wamekubaliana kusogeza mbele sherehe hiyo hadi Idd pili.Alisema sababu za kusogeza mbele sherehe hizo ni mfungo mtukufu wa Ramadhani ambapo kuna wanachama waliofunga ambao wanahitaji kusherehekea kwa pamoja.Tulitaka kila mwanachama afurahi lakini tukaona tuna wanachama Wakristo na Waislamu halafu tulitaka burudani kutoka kwa wasanii mbalimbali, sasa ili kila mmoja afaidi tukaona tusogeze, alisema.Sababu nyingine ni kukosekana kwa wachezaji waliowezesha timu hiyo kupata ubingwa ambao wapo katika timu ya taifa.Alisema wachezaji walionesha kusikitishwa kutokuwepo kwenye sherehe hizo hivyo kusogeza mbele ni kutoa fursa watu kuunga mkono timu ya taifa ifanye vizuri.Na sababu ya mwisho alisema ni kutopatikana kwa viongozi wakuu wa serikali ambao wengi walithibitishwa kushindwa kushiriki kutokana na mchakato unaoendelea wa kutangaza nia na kutafuta wagombea wa urais.Alisema miongoni mwa viongozi wa serikali walioalikwa ni Rais Jakaya Kikwete na viongozi mbalimbali wanaogombea Urais ambao waliomba wapewe muda.  <topic>: MICHEZO 